b"\n_START_ARTICLE_\nChubby Checker\n_START_SECTION_\nPo\xc4\x8detci i uspjeh\n_START_PARAGRAPH_\nErnest Evans ro\xc4\x91en je u Spring Gulleyu, Ju\xc5\xbena Karolina, ali je odrastao u ju\xc5\xbenoj Philadelphji, Pennsylvania s roditeljima i dva brata. Nau\xc4\x8dio je svirati klavir u ranoj mladosti, jo\xc5\xa1 prije upisa u srednju \xc5\xa1kolu. Jedan od njegovih \xc5\xa1kolskih kolega bio je Fabiano Forte, kasnije je postao poznati pop pjeva\xc4\x8d (1960-ih ) pod pseudonimom Fabian._NEWLINE_Nakon \xc5\xa1kole Ernest Evans po\xc4\x8deo je raditi kojekakve poslove, izme\xc4\x91u ostalog i kao zabavlja\xc4\x8d kupaca (pjesmama, \xc5\xa1alama i ostalim) u trgova\xc4\x8dom centru - Produce Market. Njegove vokalne mogu\xc4\x87nosti toliko su odu\xc5\xa1evile vlasnika centra Henrya Colta, da je on nagovorio svog poznanika i prijatelja Karla Manna (koji je radio u izdava\xc4\x8dkoj ku\xc4\x87i Cameo-Parkway Records, kao skladatelj) da uzme Chubbya, kako ga je on nazvao i snimi s njim neku pjesmu za ameri\xc4\x8dku televizijsku emisiju American Bandstand, koju je vodio Dick Clark._NEWLINE_Chubby Checker je snimio jednu zezanciju, u kojoj je kao pravi srednjo\xc5\xa1kolac imitirao tada\xc5\xa1nje velike zvijezde Fatsa Domina, Frankia Avalona i sastav The Chipmunkse, ali tako kao da oni pjevaju popularnu dje\xc4\x8dju pjesmicu Mary Had a Little Lamb. To se toliko dopalo ljudima iz Cameo-Parkway Recordsa, da su potpisali ugovor s Chubby Checkerom i izdali singl s njegovom snimkom pod nazivom The Class, plo\xc4\x8da je do\xc5\xbeivjela solidan uspjeh i popela se na #38 ameri\xc4\x8dke top ljestvice 1959._NEWLINE_Potom je Checker snimio svoju verziju pjesme The Twist u srpnju 1960, prvi javno izvo\xc4\x91enje bilo je u tv emisiji The Clay Cole Show,na lokalnoj njujor\xc5\xa1koj televiziskoj postaji. The Twist je vrlo brzo postao #1 ( u dva navrata), a ples twist svjetski fenomen. Ina\xc4\x8de pjesma The Twist je snimljena jo\xc5\xa1 1959 od strane autora glazbe Hank Ballarda, tad se popela do #16 mjesta._NEWLINE_Nakon prvog velikog uspjeha, nastavio je sa izdavanjem relativno uspje\xc5\xa1nih plesnih singlica; The Hucklebuck (#14), The Fly (#7), Dance the Mess Around (#24) i Pony Time, koja je postala Checkerov drugi #1 singl. Checker je nastavio dalje sa twistom snimiv\xc5\xa1i, Let's Twist Again, za koji je dobio nagradu Grammy 1961 (najbolja Rock & Roll Solo interpretacija). 1962 snimio je u duetu s pjeva\xc4\x8dicom Dee Dee Sharp, Slow Twistin, koja se popela #3, potom je izdao singl Limbo Rock koji se popeo na #2 pri kraju 1962., to je ujedno bio i posljednji Checkerov hit koji se popeo u prvih 10 (Top Ten)._NEWLINE_1964 godine Checker se o\xc5\xbeenio nizozemskom ljepoticom Cathariom Lodders, biv\xc5\xa1om Miss svijeta iz 1962. Nakon \xc5\xbeenidbe Checker je nastavio snimati relativno uspje\xc5\xa1ne plo\xc4\x8de sve tamo do 1965, kad je promjena glazbenog ukusa, u\xc4\x8dinila kraj njegovoj karijeri.\n_START_SECTION_\nNakon zenita\n_START_PARAGRAPH_\nChubby Checker nakan pada popularnosti, po\xc4\x8deo je \xc5\xbeivjeti na ra\xc4\x8dun stare slave, pojavljivao se na svim mjestima gdje su ga htjeli, i\xc5\xa1ao na turneje po Europi i svijetu, i nastojao ponovno pogoditi ukus publike._NEWLINE_Chubby Checker snimio je 1969. dance-ina\xc4\x8dicu pjesme Beatlesa Back in the USSR koja je me\xc4\x91utim dosegla tek #82 mjesto._NEWLINE_Nakon toga snimio je album Chequered!, kasnije preimenovan u New Revelation s psihodeli\xc4\x8dnim materijalom (po\xc4\x8detkom 1970-ih) koji je izdan samo u Europi, album je me\xc4\x91utim vrlo lo\xc5\xa1e primljen kod publike._NEWLINE_Kako ga nije i\xc5\xa1lo s novim stvarima, tako se Chubby Checker nije nimalo libio da se koristi starom slavom ste\xc4\x8denom na nezaboravnom hitu The Twist, tako je 1987, snimio novu rap ina\xc4\x8dicu iste pjesme s sastavom The Fat Boys, i dospio na #18 mjesto."